মালদা, ১ অক্টোবর : প্রতিমা নিরঞ্জন ও মহরমের শোভাযাত্রা একইদিনে করানোর ব্যবস্থা করতে হবে সরকারকে। কয়েকদিন আগেই এই নির্দেশ দিয়েছে হাইকোর্ট। আর সেই নির্দেশ মেনেই বিভিন্ন জায়গায় আজও নিরঞ্জন হয়েছে। কিন্তু অভিযোগ উঠেছে, মালদা শহরের বিভিন্ন পুজো উদ্যোক্তাদের কাছে এসেছে জেলা পুলিশের মৌখিক নির্দেশ, হয় রবিবার বেলা ১২টার মধ্যে প্রতিমা নিরঞ্জন করতে হবে, নাহলে সোমবারের জন্য অপেক্ষা করতে হবে।